|  |  |
| --- | --- |
| **Elem tartalma: Kerekasztal kérdések** | Kategória: csoportfoglalkozás |
| Szerző(k): Hadi Rita  | Esemény: Találkozó |
| Kapcsolódó téma: Szent József | Kapcsolódó előadás:  |
| Régió: Észak-Duna | Település: Nagymaros | Időpont: 2021.07. |

Kapcsolódó anyagok:

2021\_07\_szent\_Jozsef\_negy\_foeloadas\_egyben\_ossz\_tabor

2021\_07\_szent\_Jozsef\_tema\_es\_esemenyösszegzo\_ossz\_tabor

Törzsanyag:

**Kerekasztal kérdések**

1. Komolyan vetted a gyermekkori álmaidat, céljaidat? Mik voltak ezek? Sikerült beteljesítened őket? Hogyan?

2. Kész voltál a háttérben, kitartóan megdolgozni az álmaidért? Hogyan sikerült őket elérned? Kik segítettek ebben?

3. Volt olyan élethelyzeted, amikor annak ellenére mégis engedelmeskedtél, hogy nem láttad értelmét? Mi lett belőle? Miért fogadtad el mégis másnak a döntését? Mik voltak az érveid?

4. Találkoztál már magányodban Istennel? Hogyan?

5. Tapasztaltad már, hogy a saját hibáid miatt vádoltál vagy hibáztattál valakit a közvetlen közeledből (család, barátok...)

6. Mindig tudsz örülni felebarátod sikerének? Hogyan tudod az irigységet elnyomni magadban? Hogyan lehet ez az öröm mégis őszinte?

7. Ki hogyan kapta a hivatását? Azonnal igent tudott mondani a hívásra?

Kérdések /B.D./
-Küldetés:
Felismerted-e már, hogy az Isten milyen küldetést bízott rád? Ha igen, mikor és mi az? /Mikor ismerted fel, hogy az Isten milyen feladatot bízott rád? (Mi az?) Ki tudtál-e teljesedni benne? (Hogy érzed magad ebben az állapotban?)
A saját hivatásodban, abban, amit teszel, tudsz-e/hogyan tudsz a háttérben maradni, onnan szolgálni, másokra figyelni?
-József álmai:
Hozzád hogyan, milyen úton szól az Isten? Hogyan ismered fel, tudod -e követni az ő vezetését?
Észreveszed-e (általában), hogy az Isten jelen van az életedben? Hogyan (veszed észre/van jelen)?
-Vágyak, hivatás keresése:
Mi volt az igazi motiváció a hivatás keresésénél? (megtalálni azt az utat, amit az Isten megálmodott/ önfejűen a saját akarat követése/ a kettő ötvözése?) Tudtad-e az Istennel szemben „háttérbe helyezni magadat”, a saját elképzeléseidet?
-Gondviselés:
Mered/merted Istenre bízni az életed, a terveid, a vágyaid?
Volt bizonytalan időszak az életedben, amikor nem igazán értetted, hogy mi miért történik?  -> Hogyan reagáltál?
-> Később értelmet nyert?
Tudsz-e szó nélkül/panasz nélkül engedelmeskedni Isten terveinek?
-Gyengédség: nem csak erősségeink annak, gyengeségeink is…
Hogyan viseled, amikor felfedezel egy-egy gyengeséget magadban? Hogyan állsz hozzá? (Dühös vagy haragszol magadra? Vagy inkább gyengéden elfogadod és gyógyulást keresel?) /akkor vagy „gyengéd”, ha megmutatod a sebeidet az „orvosnak”/ -> Gyónás
Hogy állsz a Gyónás szentségéhez? Neked mit jelent? (Milyen érzés előtte, milyen érzés utána lenni?)
El tudod-e fogadni, hogy ilyennek teremtett az Isten, a gyengeségeiddel együtt? Észrevetted-e már, hogy a gyengesége(i)dből jót hozott ki?
-Mások gyengeségeivel szemben tudsz-e gyengéd lenni?
(Volt már valaha, hogy a saját gyengeségeid akadályoztak abban, hogy mások sikerének örülj?)
-Mit jelent számodra, hogy a mi Istenünk gyengéd Isten? Tapasztaltad már a gyengédségét, elfogadását?
-Engedelmesség:
El tudod-e fogadni a korlátaidat? Megtalálod így is a módját, hogy Isten országát építsd? Hogyan?
Sokszor szeretjük „leegyszerűsíteni” a törvényeket…. Volt már, hogy ezen kaptad magad? Mit lehet ellene tenni?
-Jézus: „Én vagyok az út, az igazság és az élet.”
Hogy látod az életed? Jézus „útján” jártál mindig? Az ő vezetését követted mindig? Mi a különbség azon szakaszok/időszakok között, amikor azt követted és amikor nem?